Οι θεριστές

Οι θεριστές (πρωτότυπος τίτλος: Die Stropers) είναι δραματική ταινία του 2018, σε σενάριο και σκηνοθεσία του Ετιέν Καλός, στην πρώτη μεγάλου μήκους ταινία του. Πρόκειται για μία διεθνή συμπαραγωγή εταιρειών από τη Νότια Αφρική, την Ελλάδα, τη Γαλλία και την Πολωνία. Τοποθετημένη στην επαρχία της Νότιας Αφρικής, η ταινία πραγματεύεται την ενηλικίωση του Γιάνο, ενός 15χρονου ντροπαλού αγρότη, που πρέπει να αντιμετωπίσει τον ξαφνικό ερχομό ενός νέου προσώπου στην οικογένεια και τις επιθυμίες που αυτό ξυπνά μέσα του.

Το σκηνικό και η ιστορία εμπνεύστηκε ο Καλός από τα ταξίδια του στην απομακρυσμένη περιοχή Φρι Στέιτ στα ανατολικά της χώρας και τις συναντήσεις του με οικογένειες αγροτών εκεί. Η ταινία είναι ένα ψυχολογικό δράμα που εξερευνά τα θέματα του ανήκειν, της σεξουαλικής ταυτότητας και του ανδρισμού.

Η ταινία έκανε πρεμιέρα στο τμήμα Ένα Κάποιο Βλέμμα του Φεστιβάλ Καννών του 2018.

Παραπομπές 

Ταινίες του 2018
Νοτιοαφρικανικές ταινίες
Ελληνικές δραματικές ταινίες
Ελληνικές ταινίες συσχετιζόμενες με ΛΟΑΤ
Γαλλικές δραματικές ταινίες
Γαλλικές ταινίες συσχετιζόμενες με ΛΟΑΤ
Πολωνικές δραματικές ταινίες
Πολωνικές ταινίες συσχετιζόμενες με ΛΟΑΤ
Ταινίες ενηλικίωσης
Σκηνοθετικό ντεμπούτο σε ταινίες